2020. gada 30. jūlijā Rīkojums Nr. 410

Rīgā (prot. Nr. 46 48. §)

# Par konkursa komisiju

# 1. Lai noteiktu atbilstošāko izglītības iestādi Eiropas skolas izglītības programmas īstenošanai Latvijā, izveidot konkursa komisiju (turpmāk – komisija) šādā sastāvā:

# Komisijas priekšsēdētāja

# L. Lejiņa – Izglītības un zinātnes ministrijas valsts sekretāre

Komisijas locekļi:

I. Cēsniece – Ārlietu ministrijas Drošības politikas departamenta padomniece – Bruņojuma kontroles nodaļas vadītāja

K. Grauze – Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vecākais referents

E. Gūte – Tieslietu ministrijas Valststiesību departamenta Starptautisko publisko tiesību nodaļas jurists

I. Juhņēviča – Izglītības kvalitātes valsts dienesta vadītāja

V. Putniņš – Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta Reģionālo atbalsta instrumentu nodaļas vecākais eksperts

E. Šimiņa-Neverovska – Satiksmes ministrijas Eiropas Savienības koordinācijas departamenta direktore

L. Šulca – Finanšu ministrijas Budžeta departamenta Izglītības, zinātnes, kultūras, sporta finansēšanas nodaļas vadītāja

A. Vahere-Abražune – Izglītības un zinātnes ministrijas Politikas iniciatīvu un attīstības departamenta direktora vietniece Eiropas Savienības un starptautiskās sadarbības jautājumos

2. Komisijas sekretariāta funkcijas nodrošina Izglītības un zinātnes ministrija.

3. Konkursa norises kārtību nosaka "Konkursa nolikums atbilstošākās izglītības iestādes Eiropas skolas izglītības programmas īstenošanai Latvijā noteikšanai".

4. Komisijai nodrošināt konkursa nolikumā paredzētā konkursa norisi un noteikt atbilstošāko izglītības iestādi Eiropas skolas izglītības programmas īstenošanai Latvijā.

5. Komisijai līdz 2020. gada 12. oktobrim iesniegt izglītības un zinātnes ministram ziņojumu par konkursa rezultātiem, nosakot atbilstošāko izglītības iestādi Eiropas skolas izglītības programmas īstenošanai Latvijā.

6. Izglītības un zinātnes ministrijai līdz 2020. gada 30. oktobrim iesniegt izskatīšanai Ministru kabinetā informatīvo ziņojumu par konkursa rezultātiem un turpmāko rīcību Eiropas skolas izglītības programmas uzsākšanai un īstenošanai Latvijā.

7. Jautājumu par finansējuma piešķiršanu, sākot ar 2021. gadu un turpmāk ik gadu, Eiropas skolas izglītības programmas īstenošanai Latvijā izskatīt Ministru kabinetā kopā ar visu ministriju un citu centrālo valsts iestāžu prioritāro pasākumu pieprasījumiem atbilstoši valsts budžeta finansiālajām iespējām likumprojekta "Par valsts budžetu 2021. gadam" un "Par vidēja termiņa budžeta ietvaru 2021., 2022. un 2023. gadam" sagatavošanas procesā.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Izglītības un zinātnes ministre I. Šuplinska